stanford-oval/wikipedia huggingface dataset:
Taidekeskus Taarasti

| Taidekeskus Taarasti |
| --- | --- |
 Taidekeskus Taarastin rakennus on valmistunut vuonna 1990.
Tyyppi:  taidekeskus, kahvila
Sijainti:  Taarastintie 6, 15560 Nastola
Ylläpitäjä:  Nastolan Taideyhdistys ry
Kotisivut:  www.taidekeskustaarasti.fi
     
Taidekeskus Taarasti on Lahdessa (ent. Nastola) sijaitseva taidekeskus, jossa on vaihtuvia taidenäyttelyitä. Keskus sijaitsee Pikku-Kukkasen rannalla, lähellä liikuntakeskus Pajulahtea. Taidekeskus Taarastin toimintaa ylläpitää Nastolan Taideyhdistys ry.
Taidekeskuksen nykyinen rakennus on valmistunut vuonna 1990, ja sen on suunnitellut nastolalainen arkkitehti Erkki Aarti. Rakennuksessa on näyttelysali, jonka pinta ala on 240 neliötä.
Alueella on myös kesänäyttämö, jossa on katos ja puiset penkit. Näyttämö on käytössä kesäaikaan, esimerkiksi kesäteatteriesityksissä. Taidekeskuksen tiloja vuokrataan myös yksityistapahtumia varten.
Vuonna 2017 Taidekeskus Taarastille myönnettiin Aukusti-palkinto edeltävän vuoden merkittävästä päijäthämäläisestä kulttuuriteosta.
Historia

Nastolan taideyhdistys perustettiin vuonna 1976. Se vuokrasi Matinpalon suvun edustajilta Taarastin tontin vuonna 1981. Vuokraamisen jälkeen tontilla käynnistyivät raivaustalkoot. Niitä seuranneina vuosina taideyhdistyksellä oli Taarastin tontilla jo toimintaa. Tontille valmistui esiintymislava kesäteatterin käyttöön. Esimerkiksi vuonna 1989 kerrotaan olleen 30 eri tapahtumaa, joissa kävi 6000 kävijää.
1980-luvulla taideyhdistyksen puheenjohtajana toimi Esko Koskinen, joka oli Vaakakoskinen Oy:n yrittäjä. Koskinen oli merkittävä moottori taidekeskuksen perustamisessa, tontin vuokraamisessa ja uudisrakennuksen edistämisessä. Hänet palkittiinkin vuonna 1989 vuoden nastolalainen tunnustuksella.
Ajatus taidehallin perustamisesta oli jo tonttia vuokrattaessa, mutta rahoitus oli tuolloin vielä esteenä. Taarastin merkitys huomattiin, ja kunnan päättäjät myönsivät sille vuonna 1988 rahoitusta, joka mahdollisti uudisrakennushankkeen. Kaksikerroksisen rakennuksen suunnitteli nastolalainen arkkitehti Erkki Aarti. Rakentaminen pääsi käyntiin keväällä 1989. Vierasta työvoimaa kerrotaan olleen 1-2 henkeä kerrallaan, ja rakentamisessa talkoohengellä oli suuri merkitys.
Aiheesta muualla

Taidekeskus Taarastin verkkosivut
Teófila Martínez

| Teófila Martínez |
| --- | --- |

Cádizin pormestari
 1995–2015  
Andalusian kansanpuolueen puheenjohtaja
 2000-2004  
Senaatin jäsen
 2000–2008  
Edustajainhuoneen jäsen
 2008– 1996–2000 1989–1995  
Henkilötiedot
Syntynyt: 5. tammikuuta 1948 (ikä 76)
Kansalaisuus:   Espanja
Tiedot
Puolue:  Kansanpuolue (Espanja)
Teófila Martínez Saiz (s. 5. tammikuuta 1948) on espanjalainen kansanpuolueen poliitikko ja edustajainhuoneen jäsen.
Martínez toimi Cádizin pormestarina vuosina 1995–2015 ja alueellisen Andalusian kansanpuolueen (Partido Popular Andaluz) puheenjohtajana vuosina 2000–2004. Hän oli senaatin jäsen vuosina 2000–2008.
Koulutukseltaan Martínez on tekninen arkkitehti.
Taitanrastas

| Taitanrastas> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  helleri
Kaksiosainen nimi
 Turdus helleri  Mearns, 1913 
Infobox OKNimi-testi OKIUCN-testi OK: 
Taitanrastas (Turdus helleri) on erittäin uhanalainen varpuslintuihin kuuluva rastas. Vuonna 2000 niitä laskettiin olevan jäljellä 1 400 yksilöä.
Koko ja ulkonäkö

Taitanrastas kasvaa 20–22 cm pitkäksi. Se on tumma selkäpuolelta, valkea vatsapuolelta. Nokka ja silmän ympärillä oleva rengas ovat kirkkaan oranssit.
Levinneisyys

Taitanrastas on endeeminen laji Taitan kukkuloilla Keniassa.
Syretsko-Petšerska-linja

| Syretsko-Petšerska-linja Сирецько-Печерська лінія |
| --- | --- |

Perustiedot
Järjestelmä:  Kiovan metro
Avattu:  31. joulukuuta 1989
Tekniset tiedot
Pituus:  23,9 km
Asemia:  16
Raideleveys:  1 520 mm
Sähköistys:  virtakisko, 825 V DC
Syretsko-Petšerska-linja (ukr. Сирецько-Печерська лінія) on Kiovan metron kolmas linja. Linja avattiin 31. joulukuuta 1989.
Linjan pituus on 23,9 kilometriä ja siinä on 16 asemaa.
Asemat

Syrets (Сирець)
Dorohožytši (Дорогожичі)
Lukjanivska (Лук'янівська)
Zoloti vorota (Золоті ворота)
Palats Sportu (Палац Спорту)
Klovska (Кловська)
Petšerska (Печерська)
Zvirynetska (Звіринецька)
Vydubytši (Видубичі)
Slavutytš (Славутич)
Osokorky (Осокорки)
Poznjaky (Позняки)
H’arkivska (Харківська)
Vyrlytsja (Вирлиця)
Boryspilska (Бориспільська)
Tšervonyi h’utir (Червоний хутір)
Aiheesta muualla

Kuvia tai muita tiedostoja aiheesta Syretsko-Petšerska-linja Wikimedia Commonsissa
Sweetbriers

| Sweetbriers Cryhavoc |
| --- | --- | --- |

Studioalbumin tiedot
 Äänitetty : 12.–23. tammikuuta 1998, Tico Tico Studio
 Julkaistu: 1998
 Tuottaja(t): Ahti Kortelainen & Cryhavoc
 Tyylilaji: death metal
 Kesto: 32.53
 Levy-yhtiö: Spinefarm Records
Cryhavocin muut julkaisut
| Children of Bodom (split) 1997 | Sweetbriers 1998 | Pitch-Black Blues 1999 |
Sweetbriers on suomalaisen metalliyhtyeen Cryhavocin esikoisalbumi, joka julkaistiin vuonna 1998. Albumi nauhoitettiin Tico Tico Studiolla 12.-23.1.1998. Albumin nauhoittajana ja miksaajana toimi Ahti Kortelainen, joka toimi myös levyn toisena tuottajana Cryhavocin ohella. Levyn julkaisi Spinefarm Records.
Kappaleet

Bloodties – 3.47
Repent (Whore) – 5.17
Come With Me – 3.44
Wolfdance – 4.07
Pagan Uprise – 4.11
I Fade Away – 3.50
Armageddon Y'Know – 4.15
Misanthrophy – 3.42
Kokoonpano

Kaapro Ikonen – laulu
Risto "Raven" Lipponen – kitara
Jouni Lilja – kitara
Kari Myöhänen – basso
Pauli Tolvanen – rummut
Kokoonpano > Muut tekijät

Ahti Kortelainen – tuottaja, äänittäjä, miksaaja
Tiina "Tornio rules ok!" Puikko – avustava äänittäjä
Johan Sorensen – kansikuva
Flea Black – layout, design
Aiheesta muualla

Sweetbriers Discogsissa. (englanniksi)
Albumi Sweetbriers Encyclopaedia Metallum -sivustolla (englanniksi)
Syntetisaattori (täsmennyssivu)

Syntetisaattori voi tarkoittaa ainakin seuraavia asioita:
Äänisyntetisaattoria
Puhesyntetisaattoria
Kuvasyntetisaattoria
Taajuussyntetisaattoria
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syntetisaattori”, voi hakea sivunnimihaulla, laajalla sivunnimihaulla tai tekstihaulla.
Synteettinen metaani

Synteettinen metaani eli e-metaani on niin kutsuttu sähköpolttoaine. Se syntyy yhdistämällä (uusiutuvan) sähkön avulla tuotettua vetyä ja ilmasta tai erilaisista prosesseista talteenotettua hiilidioksidia. Ominaisuuksiltaan synteettinen metaani vastaa täysin maakaasua, joten sen avulla voidaan korvata fossiilisia polttoaineita kaikissa kohteissa, joissa maakaasua käytetään. Tämän vuoksi uutta verkostoa tai jakeluasemia ei tarvitse rakentaa.
Tampereen Autocenter

Tampereen Autocenter Oy on vuonna 2002 perustettu tamperelainen auto- ja moottoripyöräalan liike. Vuonna 2011 yrityksen liikevaihto oli 23,6 miljoonaa euroa ja ajoneuvoja myytiin yli 1550 kappaletta.
Yritys rakennutti omat toimitilat Lielahteen keväällä 2011, jolloin toimintaa laajennettiin auto -ja moottoripyörähuollolla.
Turks- ja Caicossaarten jalkapallomaajoukkue

Turks- ja Caicossaarten jalkapallomaajoukkue edustaa Turks- ja Caicossaaria miesten jalkapallon kansainvälisissä otteluissa. Sitä hallinnoi Turks- ja Caicossaarten jalkapalloliitto. Se on sekä maanosaliitto CONCACAFin että kansainvälisen jalkapalloliitto FIFA:n jäsen. Se on osallistunut vuoden 2002 MM-kilpailujen karsintojen jälkeen kaikkiin MM-kilpailujen karsintoihin, mutta ei ole koskaan selviytynyt lopputurnaukseen. Se ei ole koskaan selviytynyt myöskään Gold Cupin tai Caribbean Cupin lopputurnaukseen.
Ottelut

Tilanne 11. syyskuuta 2015 

Turks- ja Caicossaarten maajoukkue on pelannut yhteensä 19 maaottelua. Näistä suurin osa on pelattu arvokisojen karsinnoissa. Ensimmäisen ottelunsa se pelasi Bahamaa vastaan 24. helmikuuta 1999. Virallisista otteluista se on voittanut kolme ja tasapeliin on päättynyt yksi ottelu.
| # | Päivä | Vastustaja | Tulos1 | Ottelutyyppi |
| --- | --- | --- | --- | --- |
| 1. | 24. helmikuuta 1999 |  Bahama | 0–2 | Caribbean Cup 1999 karsinnat |
| 2. | 26. helmikuuta 1999 |  Yhdysvaltain Neitsytsaaret | 2–2 | Caribbean Cup 1999 karsinnat |
| 3. | 18. maaliskuuta 2000 |  Saint Kitts ja Nevis | 0–8 | MM-kilpailujen 2002 karsinnat |
| 4. | 21. maaliskuuta 2000 |  Saint Kitts ja Nevis | 0–6 | MM-kilpailujen 2002 karsinnat |
| 5. | 27. syyskuuta 2000 |  Caymansaaret | 0–3 | Ystävyysottelu |
| 6. | 18. helmikuuta 2004 |  Haiti | 0–5 | MM-kilpailujen 2006 karsinnat |
| 7. | 21. helmikuuta 2004 |  Haiti | 0–2 | MM-kilpailujen 2006 karsinnat |
| 8. | 2. syyskuuta 2006 |  Kuuba | 0–6 | Caribbean Cup 2007 karsinnat |
| 9. | 4. syyskuuta 2006 |  Caymansaaret | 2–0 | Caribbean Cup 2007 karsinnat |
| 10. | 6. syyskuuta 2006 |  Bahama | 2–3 | Caribbean Cup 2007 karsinnat |
| 11. | 6. helmikuuta 2008 |  Saint Lucia | 2–1 | MM-kilpailujen 2010 karsinnat |
| 12. | 26. maaliskuuta 2008 |  Saint Lucia | 0–2 | MM-kilpailujen 2010 karsinnat |
| 13. | 2. heinäkuuta 2011 |  Bahama | 0–6 | MM-kilpailujen 2014 karsinnat |
| 14. | 9. heinäkuuta 2011 |  Bahama | 0–4 | MM-kilpailujen 2014 karsinnat |
| 15. | 30. toukokuuta 2014 |  Aruba | 0–1 | Caribbean Cup 2014 karsinnat |
| 16. | 1. kesäkuuta 2014 |  Ranskan Guayana | 0–6 | Caribbean Cup 2014 karsinnat |
| 17. | 4. kesäkuuta 2014 |  Brittiläiset Neitsytsaaret | 2–0 | Caribbean Cup 2014 karsinnat |
| 18. | 22. maaliskuuta 2015 |  Saint Kitts ja Nevis | 2–6 | MM-kilpailujen 2018 karsinnat |
| 19. | 26. maaliskuuta 2015 |  Saint Kitts ja Nevis | 2–6 | MM-kilpailujen 2018 karsinnat |
Lähteet:
1 Turks- ja Caicossaarten maalit on aina merkitty ensin.
Menestys arvokisoissa > Maailmanmestaruuskilpailut

1930-1998 - Ei osallistunut
2002-2018 - Karsiutui
Menestys arvokisoissa > CONCACAF Gold Cup

1991-1998 - Ei osallistunut
2000 - Karsiutui
2003-2004 - Ei osallistunut
2005 - Vetäytyi
2007 - Karsiutui
2009-2013 - Ei osallistunut
2015 - Karsiutui
Menestys arvokisoissa > Caribbean Cup

1987-1999 - Ei osallistunut
1998 - Vetäytyi
1999 - Karsiutui
2001 - Ei osallistunut
2005 - Vetäytyi
2007 - Karsiutui
2008-2012 - Ei osallistunut
2014 - Karsiutui
Tilastot > Eniten otteluita pelanneet pelaajat

| # | Pelaaja | Ottelut | Maalit |
| --- | --- | --- | --- |
| 1. | Phillip Shearer | 14 | 0 |
| 2. | Gavin Glinton | 10 | 4 |
| 3. | Duane Glinton | 9 | 0 |
| 4. | Errion Charles | 7 | 0 |
| 4. | Charles Cook | 7 | 0 |
| 5. | Christopher Bryan | 6 | 2 |
| 5. | Billy Forbes | 6 | 1 |
| 5. | Lenford Singh | 6 | 0 |
Tilastot > Maajoukkueessa maalin tehneet pelaajat

| # | Pelaaja | Maalit | Ottelut |  |
| --- | --- | --- | --- | --- |
| 1. | Gavin Glinton | 4 | 10 |  |
| 2. | Christopher Bryan | 2 | 6 |  |
| 2. | Widlin Calixte | 2 | 2 |  |
| 3. | Billy Forbes | 1 | 6 |  |
| 3. | Maxime Fleuriot | 1 | - |  |
| 3. | David Lowery | 1 | - |  |
| 3. | Marco Fenelus | 1 | 4 |  |
| 3. | Stevens Derilien | 1 | 4 |  |
Takapihan tavikset

| Takapihan tavikset Ella ja Aleksi |
| --- | --- | --- |

Studioalbumin tiedot
 Julkaistu: 21. syyskuuta 2009
 Tyylilaji: lastenlaulu
 Kesto: 35.41
 Levy-yhtiö: Warner Music
Listasijoitukset
  Suomen virallinen lista: 37.
Ellan ja Aleksin muut julkaisut
| Talventörröttäjät 2008 | Takapihan tavikset 2009 |   |
Takapihan tavikset on Ellan ja Aleksin neljäs lastenalbumi, jonka levy-yhtiö Warner Music Finland julkaisi 21. syyskuuta 2009. Levyllä vierailevat muun muassa Kristiina Brask (kappaleessa Varis Hilton), Timo Kotipelto (Ronnie James Biojäteastia), Jippu (Kreivitär af Ghan) ja Johanna Kurkela kappaleessa Satakieli.
Albumi ylsi Suomen virallisen listan sijalle 37.
Kappaleet

Intro: Also sprach Zarahustra – 0.19
Takapihan tavikset – 0.38
Kyinen keli – 2.14
Varis Hilton – 3.51
Ronnie James Biojäteastia – 2.43
9. Sinfonia – 2.39
Naakat – 2.59
Metromato – 3.09
City-kani – 3.47
Pläski – 3.09
Kreivitär af Ghan – 4.12
Pasila – 2.40
Satakieli – 3.21
Arvostelut

Dome.fi:
Rumba: ristiriitainen
Sven Aarrestad

| Sven Aarrestad |
| --- | --- |

Norjan oikeusministeri
 Michelsenin ja Løvlandin hallitus 6. marraskuuta 1906 – 19. maaliskuuta 1908  
Edeltäjä:  Aasmund Halvorsen Vinje
Seuraaja:  Hans Konrad Foosnæs
Norjan tilintarkastusministeri
 Løvlandin hallitus 23. lokakuuta 1907 – 19. maaliskuuta 1908  
Edeltäjä:  Christian Michelsen
Seuraaja:  Gunnar Knudsen
Suurkäräjäedustaja
 1915–1918 1906–1909 1892–1894  
Henkilötiedot
Syntynyt: 8. lokakuuta 1850 Varhaug, Norja
Kuollut: 19. tammikuuta 1942 (91 vuotta) Arendal, Norja
Tiedot
Puolue:  Venstre
Sven Aarrestad (8. lokakuuta 1850 Varhaug – 19. tammikuuta 1942 Arendal) oli norjalainen Venstren poliitikko. Hän istui suurkäräjillä kolmeen otteeseen vuosien 1892 ja 1918 välillä ja toimi Norjan maatalousministerinä 1906–1908. Hän kuului raittiusliikkeeseen.
Aiheesta muualla

Kuvia tai muita tiedostoja aiheesta Sven Aarrestad Wikimedia Commonsissa
Sylvi Kauhanen

Sylvi Kauhanen (22. kesäkuuta 1906 Antrea – 16. toukokuuta 1993 Helsinki) oli suomalainen toimittaja ja lastenkirjailija.
Sylvi Kauhanen oli ensimmäinen Yhteiskunnallisesta korkeakoulusta valmistunut yhteiskuntatieteiden kandidaatti. Hänen 1932 laatiman valtio-opin tutkielman aiheena oli Ulkovaltojen Saksaan kohdistama diplomaattinen saartopolitiikka ennen maailmansotaa.
Teoksia

Nuorten kuvalehti jouluna 1943 ; toim. Sylvi Kauhanen. K. F. Puromiehen kirjapaino, Helsinki 1943
Tinasotamiehen anoppi ja muita satuja ; kuvittanut Rita Rapp. WSOY 1943, 2. painos 1944 (ruotsiksi nimellä Tennsoldatens svärmor och andra sagor, Schildt 1945)
Kissa markkinoilla ja muita satuja ; kuvittanut Rita Rapp. WSOY 1944
Sanu ja Tanu : satuja ; kuvittanut Rita Rapp. Otava 1946
Kettu ja orava purjelentäjinä ; piirt. Leena Niilo-Rämä. Tekijä, Helsinki 1952
Kansallispukuja ; toim. Sylvi Kauhanen ; kuvat piirtänyt Alli Touri. Helmi Vuorelma, Lahti 1952, 2. uudistettu painos 1957
Kurre Kurrenpoika maailmalla : satuja ; kuv. Pirkko Lähteenmäki. Otava 1953
Matka nukkehäihin ; kuv. Maija-Liisa Matarainen. Otava 1955
Nuket joulukirkossa ; kuv. Marjatta Rislakki. Otava 1956
Ommelkaamme tyttöjen kansallispuvut ; kirj. Sylvi Kauhanen, Aino Ollila. Otava 1956
Sparks Fly

| Sparks Fly Miranda Cosgrove |
| --- | --- | --- |

Studioalbumin tiedot
 Äänitetty : 2008-2010
 Julkaistu: 27. huhtikuuta 2010
 Tuottaja(t): The Matrix, Dr. Luke, Espionage, Ammo, Kool Kojak, Greg Wells, Desmond Child, Greg Kurstin, Max Martin, Sheppard Solomon, Tom Meredith, John Shanks, Raine Maida, Rock Mafia, Darkchild, John Vella, Shayne Swayney
 Tyylilaji: pop, pop-rock, electropop, dancepop, soft rock
 Kesto: 25.18
 Levy-yhtiö: Epic Records (Intiassa ja Italiassa)   Columbia Records
Listasijoitukset
 # 8 (Billboard 200)   #10 (Mexican Albums Chart)   #18 (Ö3 Austrian Top 40)
Miranda Cosgroven muut julkaisut
| About You Now (EP) 2009 | Sparks Fly 2010 | High Maintenance (EP) 2011 |
Sparks Fly on yhdysvaltalaisen näyttelijä ja laulaja-lauluntekijä Miranda Cosgroven esikoisalbumi. Albumista kerrottiin ensimmäisen kerran vuonna 2008 ja se julkaistiin 27. huhtikuuta 2010. Sparks Fly -albumin ensimmäinen single, "Kissin U", julkaistiin 22. maaliskuuta 2010. Albumia myytiin ensimmäisen viikon aikana 36 000 kappaletta ja se nousi Billboard 200 -listalla parhaimmillaan kahdeksanneksi. Sparks Fly sijoittui albumilistoille myös Yhdysvaltojen ulkopuolella, kuten Itävallassa ja Saksassa.
Sparks Fly sai melko myönteisen vastaanoton kriitikoilta, tosin monet sanoivat sillä olevan samankaltaisuuksia Avril Lavignen ja Miley Cyrusin musiikin välillä.
Singlet

"Kissin U" on albumin ensimmäinen ja ainoa single, ja se julkaistiin 22. maaliskuuta 2010. Kappale sai myönteisen vastaanoton joidenkin musiikkikriitikoiden keskuudessa, muun muassa J!-ENT sanoi kappaleen olevan hyvin laulettu ja tuotettu. J!-ENT huomautti kappaleella olevan joitakin samankaltaisuuksia Taylor Swiftin musiikin kanssa, tosin se sanoi Cosgroven musiikin olevan rock-tyylisempää. "Kissin U" ja "Adored" olivat ainoat kappaleet, joita Cosgrove oli kirjoittamassa.
"Kissin U" sijoittui ensimmäisellä listaviikollaan sijalle 87 Billboard Hot 100 -listalla. Parhaimmillaan kappale sijoittui listalla sijalle 54. Alan Fergusonin ohjaama "Kissin U" -singlen musiikkivideo julkaistiin 19. maaliskuuta 2010.
Raidat > Tavallinen versio

"Kissin U" - 3:18
"BAM" - 2:50
"Disgusting" - 3:38
"Shakespeare" - 3:42
"Hey You" - 3:56
"There Will Be Tears" - 3:13
"Oh Oh" - 2:53
"Daydream" - 3:10
Raidat > Deluxe edition -versio

"Kissin U" - 3:18
"BAM" - 2:50
"Disgusting" - 3:38
"Shakespeare" - 3:42
"Hey You" - 3:56
"There Will Be Tears" - 3:13
"Oh Oh" - 2:53
"Daydream" - 3:10
"Brand New You" - 3:33
"What Are You Waiting For?" - 3:35
"Adored" - 3:32
"Beautiful Mess" - 3:03
Raidat > Deluxe iTunes -versio

"Kissin U" - 3:18
"BAM" - 2:50
"Disgusting" - 3:38
"Shakespeare" - 3:42
"Hey You" - 3:56
"There Will Be Tears" - 3:13
"Oh Oh" - 2:53
"Daydream" - 3:10
"Brand New You" - 3:33
"What Are You Waiting For?" - 3:35
"Adored" - 3:32
"Beautiful Mess" - 3:03
"Charlie" - 3:13
Listat

| Lista (2010) | Paras sijoitus | Myynti |
| --- | --- | --- |
| Itävalta (Ö3 Austrian Top 40) | 18 | 12 000+ |
| Saksan albumilista | 23 | 11 000+ |
| Meksikon albumilista | 10 | 23 000+ |
| Sveitsin albumilista | 35 | 15 000+ |
| Yhdysvaltojen Billboard 200 -lista | 8 | 150 000+ |
Aiheesta muualla

Billboard: Miranda Cosgrove, "Sparks Fly"
Syvät veet

| Syvät veet Aknestik |
| --- | --- | --- |

EP-levyn tiedot
 Julkaistu: 1992
 Tyylilaji: pop, rock
 Kesto: 20.24
 Levy-yhtiö: Poko Rekords
Aknestikin muut julkaisut
| Ojat on rajat 1991 | Syvät veet 1992 | Valassaaret 1993 |
Syvät veet on poprock-yhtye Aknestikin EP-levy, joka julkaistiin 8. toukokuuta 1992 levymerkillä Poko Records.
Kappaleet

Kappaleet kirjoittaneet Jukka Takalo ja Kai Latvalehto, ellei toisin mainittu.
Sata vuotta kaivossa – 4.14
Jossain – 3.03 (säv. Bert Östlund, san. Juha Vainio, sov. Nacke Johansson)
Piru otti uistimeen – 3.06
Hontelo – 3.47
Ohitustie vei ohi rakkaan – 2.10
Kuu ulvoo, erämaa vaeltaa – 4.04
Aiheesta muualla

Syvät veet discogs.com -sivustolla
Tetsuo Nishimoto

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Kultaa | München 1972 | joukkuekilpailu |  |
Tetsuo Nishimoto (jap. 西本 哲雄; s. 16. joulukuuta 1950 Hiroshima) on japanilainen entinen lentopalloilija. Hän kuului kultaa voittaneeseen joukkueeseen vuoden 1972 kesäolympialaisissa Münchenissä. Sitten hän sijoittui joukkueineen neljänneksi vuoden 1976 kesäolympialaisissa Montrealissa.
Talonpoikainen vapaus

Talonpoikainen vapaus on suomalaisessa historiankirjoituksessa ja poliittisessa keskustelussa käytetty käsite, joka viittaa yhteiskuntajärjestykseen, jossa talonpoika viljeli maata, joka oli hänen sukunsa perinnöllisessä omistuksessa, eikä läänityksenä korkea-arvoisemmalta maanomistajalta käyttöön saatu. Vapaan talonpojan vastakohta on herruudellisessa suhteessa maan omistajaan oleva maaorja. Torpparit olivat siltä väliltä.
Pohjoiseurooppalaisen talonpoikaisen vapauden mureneminen alkoi Itämeren eteläpuolelta. Baltiassa Saksalainen ritarikunta toi mukanaan maaorjuuteen perustuvan yhteiskuntajärjestyksen. Saksalaisaateli perusti läänitysalueilleen Baltiassa kartanoita, moisioita, tuottaakseen niiden kautta viljaa markkinoille. Moisioitten omaa viljelystä laajennettiin enimmäkseen väkivaltaisin keinoin samalla, kun lähiseudun talonpojat pakotettiin verosuorituksiin ja päivätöihin kartanoitten hyväksi. Lisäksi talonpoikia määrättiin perintöalamaisiksi, jotka eivät saaneet myydä tilojaan ja sitten muuttokiellon alaisiksi maaorjiksi.
Suomessa talonpoikainen vapaus kävi uhatuksi vasta 1500-luvulla esimodernin valtion syntymisen myötä. Aatelisarvon muututtua perinnölliseksi talonpoikien asema heikkeni nopeasti. Pitkällinen Venäjän sota 1570–1595 joudutti tätä kehitystä. Talonpojat pakotettiin maksamaan sotilaiden palkat, linnaleirit, jotka nämä itse mielivaltaisesti määräsivät. Talonpoikaisen vapauden puolustamiseksi talonpojat ryhtyivät veriseen kapinaan, nuijasotaan, joka käytiin 1596–1597.  Nuijasodan ja Suomen itsenäisyyden välisenä aikana talonpoikainen vapaus rapistui entisestään.
Talonpoikainen vapaus poliittisessa retoriikassa

Suomalaisessa politiikassa käsitettä "talonpoikainen vapaus" ovat käyttäneet retoriikassaan etenkin Maalaisliiton ja myöhemmin  Suomen Keskustan poliitikot. Eurooppalaisella tasolla talonpoikaisen vapauden puolustamisen nähdään olevan yksi Keskustaa vahvimmin eurooppalaiseen liberaaliperheeseen yhdistävä tekijä.[lähde? ] . SDP:n Arvo Salo vastasi tähän retoriikaan sloganilla "Tapa talonpoika päivässä" joka on nähty viittauksena vapaan talonpojan omaisuuden kollektivisointiin ja sosialistiseen yhteiskuntajärjestelmään siirtymiseen.selvennä
Syöttöshakki

Syöttöshakki, jota kutsutaan myös häviäjän shakiksi tai itsemurhashakiksi[lähde? ] on shakin variaatio, jossa on tarkoituksena syöttää omat nappulansa vastustajalle. Pelin voittaa se pelaaja, jonka kaikki nappulat on lyöty. Kaikki nappulat liikkuvat ja lyövät normaalisti, mutta muutama erikoissääntö pätee.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Ratkaisu: 1.h3! a5 2.h4 a4 3.h5 a3 4.h6 a2 5.h7 a1T! 6.h8L!! 7. La1 Txa1 1-0
Erikoissäännöt

Jos mahdollista, aina pitää lyödä. Pelaaja saa itse valita minkä nappulan lyö, jos voi valita monesta, ohilyönti on käytössä.
Kuningas on normaali nappula, shakkia tai mattia ei ole, kuninkaan voi lyödä.
Sotilaita voi korottaa myös kuninkaaksi ja useammaksi.
Linnoittaminen ei ole sallittua.
Patin sattuessa on erilaisia sääntöjä ja siksi siitä onkin hyvä sopia ennen pelin aloittamista.
Patti on voitto sille pelaajalle, joka on patissa.
Patti on tasapeli.
Patin sattuessa se kummalla on vähemmän nappuloita voittaa. Nappuloiden arvolla ei ole merkitystä.
Syöttöshakissa pätevät myös 50 siirron sääntö ja saman aseman kolminkertainen toisto, jotka aiheuttavat tasapelin. Tasapeli seuraa myös, jos kumpikaan pelaaja ei voi enää menettää kaikkia nappuloitaan tai asettaa itseään pattiin. Näin käy esimerkiksi, jos jäljellä ovat vain eriväriset lähetit.
Pelaaminen

Pakollisen syömisen takia syöttöshakissa seuraa usein pitkiä siirtosarjoja, joissa toinen pelaaja joutuu syömään paljon vastustajan nappuloita. Tämä tarkoittaa sitä, että pienikin virhe voi helposti pilata koko pelin.
Häviäviin avauksiin kuuluvat 1. b4, d3, d4, e4, f4, h3, h4, Rc3 ja Rf3. Nämä kaikki avaukset on ratkaistu tietokoneilla, ja jos valkea pelaa jonkin näistä ensimmäisenä siirtonaan, musta voi pakottaa itselleen voiton. Useat kokeneet syöttöshakin pelaajat muistavat ulkoa vaadittavat siirtosarjat.
Aiheesta muualla

Syöttöshakki Linuxille
Katsaus syöttöshakkiin Fabrice Liardetiltä (italiaksi)
Internet-sivuja, joissa voi pelata syöttöshakkia

Brain King
FICS
GoldToken
ICC
It's Your Turn
PlayChess (Arkistoitu – Internet Archive)
SchemingMind